# **DECIZIA ETAPEI DE ÎNCADRARE**

## Nr. din .06.2018

Ca urmare a solicitării de emitere a acordului de mediu adresate de **ORAȘUL SIRET** din județul Suceava, prin Primar Adrian Popoiu, din oraș Siret, jud. Suceava, înregistrată la APM Suceava cu nr. 5344/25.05.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. *Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului*,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 06.06.2018, că proiectul **“Complex locuințe sociale, strada Rogojeștilor”,**  propus a fi amplasat în oraș Siret, strada Rogojeștilor, nr.91 Bis, jud. Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. **Motivele care au stat la baza luarii deciziei etapei de încadrare în procedura de evaluare a impactului asupra mediului sunt următoarele:**

1. Proiectul se incadreaza in prevederile Hotararii Guvernului nr. 445/2009, anexa nr. 2, la pct. 10, lit. b – proiecte de dezvoltare urbană;
2. Conform criteriilor de selecţie din Anexa nr. 3 a H.G. nr. 445/2009:
3. **Caracteristicile proiectului:**

*a)dimensiunea şi concepţia întregului proiect:*

Terenul în suprafață de 9201mp pe care se află construcția este domeniul privat al Orașului Siret și este amplasat în intravilanul orașului Siret, jud. Suceava.

Terenul este învecinat cu:

* N – drum exploatare;
* S – str. Rogojeștilor;
* E – teren proprietate Primăria Siret;
* V – teren proprietate privată;

Investiția cuprinde:

- DOUA TRONSOANE DE BLOC, cu regimul de inaltime de: S+P+2E+M, care vor avea in componenta apartamente de 2 camere decomandate si vor dispune de finisaje interioare si exterioare de buna calitate precum si de utilitatile necesare;

- UN TEREN DE SPORT CU MATERIAL SINTETIC;

- UN TEREN DE JOACA PENTRU COPII

- PARCARE + ALEI CAROSABILE SI PIETONALE

- SPATII VERZI AMENAJATE

- IMPREJMUIRE

*A) LOCUINTE*

Clădirea, prevăzuta cu subsol, parter, 2 etaje si mansardsa, va avea structura pe cadre din b.a. si inchideri din zidrie de caramida GVP de 30 cm la exterior, compartimentari interioare din zidarie de 24 cm si 12 cm .

Peste subsol, parter si etaje, planeele vor fi din beton armat.

Sarpanta va fi din lemn si va fi stabilizat prin contravntuire i va fi ancorat cu piese metalice spre a fi asigurat i la efectul de suciune produs de vnt.

Caracteristici tehnice:

* *functiunea*  - locuinta colectiva
* *regimul de inaltime* - St+P+2E+M

**Tronsonul A si tronsonul B** sunt identice , avand pe niveluri urmatoarele functiuni:

> Subsolul este unul tehnic, care pe langa ghenele de instalatii va cuprinde:

- un hol acces;

- camera tehnica.

> La parter, precum si la etajele 1 si 2, vor fi realizate numai spatii destinate locuirii si anexe:

- apartamente 1 camera – 3 ap.

- apartamente 2 camere – 3 ap.

- apartamente 3 camere – 3 ap.

> La mansarda, de asemenea, vor fi spatii destinate locuirii si anexe:

- apartamente 1 camera – 3 ap.

- apartamente 2 camere – 1 ap.

B) TEREN SPORT MULTIFUNCTIONAL CU MATERIAL SINTETIC

Terenurile sportive cu gazon sintetic multisport, sunt utilizate pe scară largă în toată lumea pentru a oferi beneficiarilor, terenuri durabile, cu economii semnificative în costurile instituţiilor şi comunităţilor care investesc intr-un astfel de proiect pentru practicarea si schimbarea cu usurință a diverselor sporrturi:  fotbal, handbal, baschet, tenis, volei**.**

Alcătuire constructivă:

– fundația sau infrastructura realizată din stratificatii din piatră și nisip sau asfalt , placă de beton  
– gazon sintetic  
– dotări pentru volei, handbal; tenis, baschet și fotbal  
– împrejmuire cu gard  
– poartă de acces  
– iluminare nocturnă  
Suprafaţa construită standard este: 42×22 m  
Suprafaţa de joc standard este: 40×20 m

C) TEREN DE JOACA PENTRU COPII

Terenul de joaca pentru copii va fi realizat cu o dimensiune in plan de 10 x 14 m (aprox.100 mp) si va consta din amplasarea unor dale cauciucate pe o suprafata bine compactata, pe care se vor amplasa obiectele: complex de joaca cu turn si tobogan - cu acoperis , scari de urcare-catarat, leagane, balansoare etc.

D) PARCARE, ALEI CAROSABILE

Pentru circulatia din zona vor fi amenajate alei pietonale care vor face legatura intre diferitele zone ale complexului precum si platforme carosabile, pentru circulatia si stationarea auto.

Vor fi amenajate platforme cartosabile in suprafata de 1275 mp, in zona blocurilor de locuinte, pentru a asigura louitorilor spatiile de parcare necesare. Acestea vor fi realizate din pavaje cu dale din beton de 8 cm bordurate cu piese din beton vibropresat montate in beton.

Pentru realizarea aleilor pietonale vor fi utilizate dale din beton vibropresat de 5 cm, care care se vor monta pe un pat de nisip pilonat.

E) SPATII VERZI AMENAJATE

Se vor realiza amenajari peisagere pe o suprafata de aprox. 1682,40 mp, constand din :

* insamantare cu iarba de gazon;
* plantare arbusti si arbori decorativi;
* plantare de flori.

Zona verde va fi dotata cu mobilier urban: vor fi amplasate banci din lemn cu schelet metallic si cosuri din metal si lemn pentru colectarea gunoiului menajer. Mobilierul urban propus este realizat din materiale naturale- lemn de esenta moale montat pe un schelet metalic. Bancile vor fi montate la limita dintre alei si spatiul verde, sau pe platfermele laterale special amenajate.

Mod de asigurare a utilităţilor:

* Unitatea se va racorda la rețeaua existentă de alimentare cu apă a orașului Siret.
* Deversarea apelor uzate se va face la rețeaua de canalizare a orașului.
* Unitatea va fi racordată la rețeaua de alimentare cu energie electrică și rețeaua de gaze naturale existente în zonă.

Incalzirea spatiilor se va realiza cu agent termic preparat de o centrala termica in condensatie pe combustibil GN cu putere instalata de 180 kW amplasata la subsol. Instalatia va fi compusa din 2 cazane de 90 Kw. Prepararea apei calde sanitare se va face local cu 2 boilere cu dubla serpentina de 1500l a caror serpentina solara va fi racordata la cate un circuit de 18 panouri solare amplasate pe sarpanta cladirii prin intermediul unor conducte de agent termic solar si grup de pompare/siguranta.

b) *cumularea cu alte proiecte existente şi/sau aprobate*: nu este cazul;

c) *utilizarea resurselor naturale, în special a solului, a terenurilor, a apei şi a biodiversităţii:* se vor utiliza resurse naturale în cantităţi limitate reprezentate de materialul de excavaţie rezultat în urma lucrărilor de construcţie; beton simplu, oţel – beton, echipamentele hidromecanice preluate de la societăţi autorizate;

d) *producţia de deşeuri:* deşeuri menajere şi reciclabile, deşeuri din construcţii (metalice, balast, nisip, betoane, etc.,) vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *poluarea şi alte efecte nocive*: în perioada lucrărilor de construire, zgomotul va fi generat de utilajele şi mijloacele de transport, nefiind afectate zonele locuite;

f)  *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

*g) riscurile pentru sănătatea umană:* nu este cazul;

**2. Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 40/22.03.2018 eliberat de Primăria Orasului Siret, terenul este situat în intravilan și aparţine domeniului privat al Orașului Siret.

b) *bogăţia, disponibilitatea, calitatea şi capacitatea de regenerare relative ale resurselor natural e (inclusiv solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

*c) capacitatea de absorbţie a mediului natural, acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Caracteristicile impactului potenţial**

*a). importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). natura impactului -* va fi cauzat de lucrările de terasamente şi construcţii, cu un impact redus asupra mediului,

*c). natura transfrontieră a impactului -*  lucrările propuse nu au efecte transfrontiere;

*d). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*e). probabilitatea impactului* – impact redus, pe perioada de execuţie şi în perioada de funcţionare a obiectivului;

*f). debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate* - nu este cazul.

h). *posibilitatea de reducere efectivă a impactului* - prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

**Condiţiile de realizare a proiectului:**

a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism emis de Primăria Orașului Siret.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

c) se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

e) întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;

f) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora în conformitate cu prevederile Legii nr. 211/2011cu modificările și completările ulterioare. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

g) nivelul de zgomot generat de desfăşurarea lucrărilor se va încadra în prevederile Standardul SR 10009 /2017 privind nivelul de zgomot;

h) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

i) se vor obţine toate avizele prevăzute în certificatul de urbanism, inclusiv avizul de la Direcția de Sănătate Publică.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Şef serviciu**

Întocmit,